Alexia Runggaldier

Alexia Runggaldier (* 27 nuvëmber 1991 a Persenon) fova na atleta de biatlon de Gherdëina.

Si majer suzes ie stat la bedaia de bront de singul  pra i campionac dl mond dl 2017

 Biografia 
Alexia Runggaldier vif a Santa Cristina y fajova pert dal 2008 pra la nazionale taliana y dal 2011 pra la scuadra B dl'ëiles.

Ëila fova tla grupa sportiva G.S. Fiamme Oro de Moena.

Scumencià à la Runggaldier pra i campionac mundiei di jëuni tl 2008 a Rupolding ulache la ie rueda 11a tl singul, 33a tl sprint y à venciù cun Dorothea Wierer y Monika Messner la bedaia de bront tla stafeta. 

Ti campionac dl'Europa 2008  juniores a Nové Město na Moravě fola 54a tl singul 47a tl sprint y quinta tla stafeta. Ti campionac mundiei d'instà a Haute-Maurienne tl 2008 fovela 25a  tl sprint y 20a tl singul.

Tl 2009 ti campionac mundiei juniores a Canmore fovela 36a tl singul, 12a tl sprint, 13. tl sauté do y à venciù la bedaia de bront cun  Dorothea Wierer y Nicole Gontier.

Te si terzo mondiel juniores a Torsby iela rueda sesta tl singul y tl sprint, tl sauté do 12a y tla stafeta nona.

Tl quarto y ultim campionat juniores tl 2011 a Nové Město fovela 43a tl singul, sesta tl sprint, 8a tl sauté do y cun Gontier y Wierer ala venciù l'arjënt tla stafeta.

Ti campionac europeics juniores a Ridnaun tl 2011 fovela quinta tl singul y tl sprint, quarta tla stafeta y 11a tl sauté do.

Te si prima gara tl IBU-Cup a Martell  tl sprint fovela 32a. L'an do a Annency  iela rueda 25a.

Ti campionac europeics biatlon da d'instà a Martell tl 2011fovela 12a y tla stafeta mescededa cun Karin Oberhofer, Dominik Windisch y Rudy Zini ai venciù l sest post.

Tla sajon 2016/2017 dla copa dl mond a Hochfilzen à Alexia venciù la bedaia de bront tl singul

 Olimpiades 
Ti juesc olimpics de Sotsci tl 2014 ie Alexia ruveda 43a tl singul y a Pyeongchang tl 2018 33a tl singul.
SingulStafetaSprintSauté doSingulStart de massaStafeta ëilesStafeta mescededaJuesc olimpics d'inviern 2014 senza_cornice|28x28px|Juesc olimpics d'inviern | Ruscia Sotschi––43.–––Juesc olimpics d'inviern 2018 senza_cornice|28x28px|Juesc olimpics d'inviern | Korea Sud Pyeongchang––33.–––
Campionac mundieiSingulSprintSauté doStart de massaStafetaStafeta mescededaSingul-Stafeta mescededa JahrOrt2012––––12.–201378.37.39.–––2016Norwegen Oslo10.–––7.–20173.43.15.9.5.–2019Schweden Östersund61.–––10.– -

 Weblinks 

 Alexia Runggaldier tla banca dac IBU (nglëisc) 
 Alexia Runggaldier sun la plata FISI (talian)

 Notes 

 Bibliografia 
 Luis Mahlknecht: L'ëiles de Gherdëina danter la miëures. Calënder de Gherdëina 2009, pl. 102 (foto).
 Raimund Großrubatscher: Cronica 2009-2010. Calënder de Gherdëina 2011 pl. 254-255 (foto).
 Sofia Stuflesser, Claudia Urthaler: Cronica 2017. Calënder de Gherdëina 2018, pl. 247 (foto).
 Ulrike Maierhofer: 12 atlec de Gherdëina pra i Juesc Olimpics 2018.  Calënder de Gherdëina 2019, pl. 201 (foto).

Runggaldier, Alexia
Runggaldier, Alexia
Categoria:Persones de Santa Cristina